CELEX: 62009TN0099
Language: sk
Date: 2009-03-04 00:00:00
Title: Vec T-99/09: Žaloba podaná 4. marca 2009 – Taliansko/Komisia

1.5.2009   
            
            
               SK
            
            
               Úradný vestník Európskej únie
            
            
               C 102/34
            
         Žaloba podaná 4. marca 2009 – Taliansko/Komisia
   (Vec T-99/09)
   2009/C 102/50
   Jazyk konania: taliančina
   
      Účastníci konania
   
   
      Žalobkyňa: Talianska republika (v zastúpení: P. Gentili, avvocato dello Stato)
   
      Žalovaná: Komisia Európskych spoločenstiev
   
      Návrhy žalobkyne
   
   
               —
            
            
               zrušiť oznámenie č. 000841 z 2. februára 2009 (dokument č. 1) Európskej komisie, Generálne riaditeľstvo pre regionálnu politiku, ktorého predmetom je „zaplatenie Komisiou inej sumy ako žiadanej“ a obsahujúce toto rozhodnutie: „v dôsledku toho dátum, od ktorého Európska komisia považuje za neprijateľné výdavky vzťahujúce sa na opatrenie 1.7 Regionálny operačný program 2000 – 2006, je 29. jún 2007 a nie 17. máj 2006, ako to uviedlo vyššie uvedené oznámenie z 22. decembra 2008“,
            
         
               —
            
            
               zrušiť oznámenie č. 001059 zo 6. februára 2009 (dokument č. 2) Európskej komisie, Generálne riaditeľstvo pre regionálnu politiku, ktorého predmetom je „prerušenie žiadosti o zaplatenie a žiadosti o informácie týkajúce sa finančných opráv podľa článku 39 nariadenia (ES) č. 1260/1999, Regionálny operačný program Campanie“, a obsahujúce toto rozhodnutie: „v dôsledku toho dátum, od ktorého Európska komisia považuje za neprijateľné výdavky vzťahujúce sa na opatrenie 1.7 Regionálny operačný program 2000 – 2006, je 29. jún 2007 a nie 17. máj 2006, ako bolo skôr uvedené“,
            
         
               —
            
            
               zrušiť oznámenie č. 012480 z 22. decembra 2008 (dokument č. 3) Európskej komisie, Generálne riaditeľstvo pre regionálnu politiku, ktorého predmetom je Regionálny operačný program Campania 2000 – 2006 (CCI č. 19899 IT 16 1 PO 007) – Dôsledky konania o nesplnenie povinnosti 2007/2195 na správu odpadov v Campanii, ktorým „Komisia žiada znížiť od ďalšej žiadosti o zaplatenie všetky výdavky podľa opatrenia 1.7 vzniknuté po 29. júni 2007“.
            
         
      Žalobné dôvody a hlavné tvrdenia
   
   Žalobkyňa na podporu svojich tvrdení poukazuje na porušenie článku 32 ods. 3 prvého odseku písm. f) a druhého odseku a článku 39 ods. 2 a 3 nariadenia č. 1260/1999 (1). Osobitne uvádza, že:
   
               a)
            
            
               Na to, aby žiadosť o zaplatenie príspevkov zo štrukturálneho fondu mohla byť vyhlásená na neprijateľnú, pretože prebieha konanie o nesplnenie povinnosti, je potrebné, aby bol osobitný predmet tohto konania úplne zhodný s predmetom žiadosti o zaplatenie.
            
         
               b)
            
            
               V konaní o nesplnenie povinnosti Komisia kritizuje situáciu konečného zneškodňovania odpadov z dôvodu, že chýbajú nevyhnutné štruktúry (spaľovne, skládky) na vykonanie tejto fázy „odvetvia“ odpadov v súlade so smernicou. Naopak, osobitnému cieľu konania o nesplnenie povinnosti sú cudzie iné fázy tohto „odvetvia“ a iné spôsoby správy odpadov, rozdielne od konečného zneškodňovania. Takýto je prípad najmä rôznych spôsobov vyberania odpadov, ktoré predtým predpokladá triedenie odpadov. Napriek tomu opatrenie 1.7 Regionálny operačný program Campania 2000 a činnosti (návrhy), ktoré obsahuje, sa týkajú práve fázy vyberania odpadov a ich triedeného zberu, ktorá im predchádza.
            
         
               c)
            
            
               V oznámení z 20. októbra 2008 zmienenom v napadnutých oznámeniach Komisia vyjadrila určité obavy, pokiaľ ide o plán správy odpadov z 28. decembra 2007. Žiadny z týchto tvrdení kritických voči plánu správy z 28. decembra 2007 však nebol súčasťou predmetu konania o nesplnenie povinnosti 2007/2195, pretože toto bolo založené na situácii existujúcej v čase uplynutia lehoty stanovenej v odôvodnenom stanovisku, a to 1. marca 2008.
            
         
               d)
            
            
               Rozhodnutie Komisie, ktoré považuje za neprijateľné žiadosti o zaplatenie podľa opatrenia 1.7 z dôvodu, že „neexistujú dostatočné záruky, čo sa týka riadneho uskutočnenia činností spolufinancovaných z EFRR v rámci opatrenia 1.7“, nikdy nemohlo byť prijaté podľa článku 32 ods. 3 prvého odseku písm. f) druhej hypotézy (prebiehajúce konanie o nesplnenie povinnosti). Mohlo byť prijaté iba podľa prvej hypotézy uvedenej v tomto ustanovení (prerušenie platieb podľa článku 39 ods. 2 nariadenia č. 1260/1999). To by však spôsobilo začatie kontradiktórneho konania, ktorému sa Komisia chcela vyhnúť.
            
         Žalobkyňa nakoniec poukazuje tiež na porušenie podstatných formálnych náležitostí, a to nedostatku odôvodnenia.
   
      (1)  Nariadenie Rady (ES) č. 1260/1999 z 21. júna 1999 o všeobecných ustanoveniach o štrukturálnych fondoch (Ú. v. ES L 161, s. 1; Mim. vyd. 14/001, s. 31).